Partnerskabsaftaler FTFa tilbyder individuelle partnerskabsaftaler, der fungerer som en ramme for samarbejdet mellem os og den enkelte faglige organisation. Aftalerne viser det aktuelle samarbejde og kan danne grundlag for udvikling af samarbejdet. 2. Hjælp i medlemssager Når du som faglig organisation skal forhandle fx fratrædelsesaftaler og overenskomster, kan vi give svar på konsekvenser i forhold til a-kasselovgivningen. Det kan fx være, at du er ved at forhandle en fratrædelsesaftale og skal afdække evt. konsekvenser for medlemmets ret til dagpenge. Her kigger vi på karantæneregler, modregning af en evt. fratrædelsesgodtgørelse og om medlemmet er til rådighed for arbejdsmarkedet. Det kan også være, at et medlem kontakter dig for at få rådgivning om efterlønsrettighederne. Her vil vi typisk kigge på mulighederne i ordningen, såsom skattefri præmie, tilbagebetaling af efterlønskontingent og modregning af pension i efterlønnen. 3. Nye medlemmer Vi tror på, at det er en stor fordel, at vi sammen med hver enkelt faglig organisation fremstår som et samlet tilbud. Derfor lægger vi vægt på et tæt samarbejde om at få nye medlemmer. Fælles medlemsmøderFTFa holder meget gerne møder og arrangementer sammen med de faglige organisationer. Det kan være som gå-hjem-møder på arbejdspladserne, hos organisationen eller hos FTFa. 4. Beredskab ved afskedigelser I forbindelse med større afskedigelsesrunder tilbyder FTFa at træde til med et beredskab, der kan hjælpe i hele processen fra forhandling af afskedigelserne til vejledning af medlemmerne på dagen og i tiden efter. 5. For tillidsrepræsentanter FTFa underviser tillidsrepræsentanter på seminarer, uddannelser og lignende. Det er nemlig en styrke for medlemmerne, hvis tillidsrepræsentanterne også har et kendskab til a-kasselovgivningen. 6. Oplæg fra FTFa FTFa deltager gerne på de faglige organisationers generalforsamlinger, kongresser, årsmøder og faglige dage, hvor medlemmer og tillidsrepræsentanter kan få svar på spørgsmål om a-kassen eller aktuelle emner. 7. Statistik og analyser FTFa indsamler data og analyser om ledighed og arbejdsmarkedsforhold vedrørende konkrete medlemsgrupper. Vi kan derfor tilbyde en række interessante rapporter til vores faglige organisationer om medlemsgrupperne. I kan bl.a. få indblik i ledighedstatistik, alderssammensætning og få sparring på til- og fraflytninger fra andre a-kasser for at belyse netop jeres konkurrencesituation med andre fagforeninger. Har i brug for at få præsenteret data, leverer vi gerne kortere skriftlige notater, hvor de vigtigste pointer fremhæves. Vi kommer også gerne ud til jer og fremlægger disse. 8. Artikler til jeres egne udgivelser Vi skriver gerne målrettede artikler, som I kan bringe i jeres fagblad, hjemmeside og nyhedsbreve. Aftal et møde med vores journalister, så i sammen kan lave et årshjul for levering af artikler. Et årshjul er en konkret aftale om, hvilke artikler vi skal levere til jer og hvornår. Vores journalist kan, udover at skrive artiklerne, give jer sparring og ideer om hvilke emner, der kunne være relevante for jeres medlemsgrupper. 9. Du kan med fordel tilmelde dig vores nyhedsbrev via organisation@ftfa.dk. Vores nyhedsbreve indeholder forskellige emner, som kan relatere sig til lovgivningen, møder og muligheder for hvordan medlemmerne kan få mest ud af FTFa-medlemskabet. Nyhedsbrevet udsendes løbende og efter behov.